ไฟแนนซ์ทูเดย์
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

....ซามูไร บอนด์
เรียกว่างงกันทั้งคลองประปา เมื่อกรณ์ จาติกวณิชรมว.คลังใช้เงินกู้เพื่อปรับโครงสร้างสังคม (SAL) 130 ล้านบาท ว่าจ้างที่ปรึกษา 2 แห่งในการวิจัยและวางนโยบายทางเศรษฐกิจ 
...l...50 ล้านบาทแรก ว่าจ้างสถาบันวิจัยนโยบายเศรษฐกิจการคลัง (สวค.) ซึ่งก็คือแขนขาของคนกระทรวงการคลังเองนั่นแหละ ศึกษางบประมาณสมดุลในอีก 5 ปีข้างหน้า ว่าจะทำได้หรือไม่ อย่างไรและควรจะทำอย่างไรให้ถึงเป้าหมาย
...l...ส่วนเงินก้อนที่สองอีก 80 ล้านบาท ว่าจ้างบริษัท เบเคอร์ แอนด์ แมคเคนซี่ ประเทศไทย ในการจัดทำแผนปฏิบัติการประชาวิวัฒน์ ทั้งด้านสินเชื่อ, ค่าครองชีพ, พลังงาน รวมทั้งความปลอดภัยในชีวิตและทรัพย์สิน
...l...โดยคลังใช้วิธีการคัดเลือกเพื่อจัดจ้าง ด้วย “วิธีตกลงราคา” ซึ่งก็ยังมึนๆ ว่าเบเคอร์ฯ มาได้ยังไงหว่า แล้วมีบริษัทบิ๊กโฟร์ในวงการบัญชีและที่ปรึกษากฎหมายระดับสากลอื่นๆ เช่น ไพร้ซ วอเตอร์เฮาส์ คูเปอร์ส หรือพีดับเบิลยูซี ได้รับเชิญไปตกลงราคาด้วยหรือไม่
...l...คนิสร์ สุคนธมาน ผู้จัดการเอ็กซิมแบงก์ ช่วงนี้งานเข้า ต้องเร่งหาบริษัทรีอินชัวรันส์ต่างประเทศ มารับประกันต่อ ในส่วนของเบี้ยที่รับจากผู้ส่งออกมา 1.6 หมื่นล้านบาท ซึ่งเอ็กซิมรับความเสี่ยงไว้เอง หลังเอ็กซิมแบงก์เจอกรณีที่ลูกหนี้ไม่ชำระเงินค่าสินค้าเยอะขึ้น โดยลูกค้าอ้างว่าเศรษฐกิจสหรัฐยุโรปไม่ดีบ้าง หรือไม่ก็ชักดาบกันไปหน้าตาเฉย!!